ddrg/super_eurlex huggingface dataset:
Oficialusis leidinys L 154 , 27/06/2000 p. 0005 - 0006



Komisijos reglamentas (EB) Nr. 1338/2000 2000 m. birželio 26 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Prancūzija Komisijai nusiuntė paraišką dėl vieno pavadinimo užregistravimo geografine nuoroda. (2) Pagal minėto reglamento 6 straipsnio 1 dalį buvo nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa minėto reglamento 4 straipsnyje reikalaujama informacija. (3) Šį pavadinimą išspausdinus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pateikto protesto dėl šio reglamento priede nurodyto pavadinimo. (4) Todėl šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą geografinę nuorodą. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1187/2000 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma geografinė nuoroda (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. birželio 26 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 274, 1999 9 28, p. 5. [4] OL L 327, 1996 12 18, p. 11. [5] OL L 133, 2000 6 6, p. 19. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Mėsa ir valgomieji subproduktai, paruošta mėsa PRANCŪZIJA Canard à foie gras du Sud-Ouest (Chalosse, Gascogne, Gers, Landes, Périgord, Quercy) (SGN) --------------------------------------------------
Oficialusis leidinys L 193 , 29/07/2000 p. 0010 - 0010



Tarybos reglamentas (EB) Nr. 1670/2000 2000 m. liepos 20 d. iš dalies pakeičiantis Reglamentą (EB) Nr. 1255/1999 dėl bendro pieno ir pieno produktų rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 36 ir 37 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], pasitarusi su Regionų komitetu, kadangi: (1) Tarybos reglamento (EB) Nr. 1255/1999 [4] 14 straipsnyje yra numatyta Bendrijos pagalba, skirta aprūpinti švietimo įstaigų moksleivius tam tikru pienu ir pieno produktais, kuria siekiama skatinti jaunimą vartoti daugiau pieno. Šios priemonės įvertinimas parodė, kad pieno paskirstymo švietimo įstaigoms sistema daro poveikį pieno rinkos pusiausvyrai, nors tas poveikis ir ribotas. Be to, įvertinime pabrėžiama, kad, jei ši priemonė būtų panaikinta, o moksleiviams skirto pieno subsidijavimas atitinkamai būtų perduotas valstybių narių atsakomybei, pieno produktų suvartojimas švietimo įstaigose ir toliau mažėtų. Todėl tolesnis šios priemonės taikymas, nors ir sumažinus Bendrijos pagalbos dalį, atitinka bendrosios žemės ūkio politikos tikslus. (2) Valstybės narės turėtų rasti galimybę papildyti Bendrijos pagalbą savo nacionaliniu indėliu, prireikus taikydamos mokestį pieno sektoriui, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1255/1999 14 straipsnio 2 ir 3 dalys pakeičiamos ir išdėstomos taip: "2. Be Bendrijos teikiamos pagalbos, valstybės narės gali suteikti nacionalinę pagalbą švietimo įstaigų moksleivių aprūpinimui 1 dalyje nurodytais produktais. Valstybės narės gali finansuoti savo nacionalinę pagalbą pieno sektoriui taikydamos mokestį arba iš jo imdamos kitas įmokas. 3. Bendrijos pagalbos dydis nenugriebtam pienui sudaro 75 % pieno tikslinės kainos. Pagalbos kitiems pieno produktams dydžiai nustatomi atsižvelgiant į tų produktų pieno ingredientus." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 2001 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 20 d. Tarybos vardu Pirmininkas F. Parly [1] OL C 89, 2000 3 28, p. 22. [2] 2000 m. gegužės 3 d. pateikta nuomonė (dar nepaskelbta Oficialiajame leidinyje). [3] 2000 m. balandžio 27 d. pateikta nuomonė (dar nepaskelbta Oficialiajame leidinyje). [4] OL L 160, 1999 6 26, p. 48. Reglamentas su pakeitimais, padarytais Reglamentu (EB) Nr. 1040/2000 (OL L 118, 2000 5 19, p. 1). --------------------------------------------------
Oficialusis leidinys L 181 , 20/07/2000 p. 0035 - 0036



Komisijos reglamentas (EB) Nr. 1576/2000 2000 m. liepos 19 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1509/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Vokietija ir Švedija Komisijai perdavė paraiškas dėl pavadinimų užregistravimo geografinėmis nuorodomis. (2) Pagal minėto reglamento 6 straipsnio 1 dalį nustatyta, kad paraiškos atitinka visus to reglamento reikalavimus, visų pirma dėl to, kad jose pateikta visa pagal minėto reglamento 4 straipsnį reikalaujama informacija. (3) Šiuos pavadinimus išspausdinus Europos Bendrijų oficialiajame leidinyje [3], Komisija gavo pagal Reglamento (EEB) Nr. 2081/92 7 straipsnį pateiktų protestų dėl šio reglamento priede išvardytų pavadinimų, tačiau buvo nustatyta, jog tie protestai nepagrįsti, ir todėl nepriimtini, kadangi juose nebuvo tinkamai įrodyta, jog pavadinimai neatitinka minėtame reglamente nustatytų kriterijų. (4) Todėl šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu juos saugoti visoje Bendrijoje kaip saugomas geografines nuorodas. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1338/2000 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos geografinės nuorodos (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 19 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 174, 2000 7 13, p. 7. [3] OL C 263, 1999 9 17, p. 4; 1999 9 2, p. 3. [4] OL L 327, 1996 12 18, p. 11. [5] OL L 154, 2000 6 27, p. 5. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Duona, pyragaičiai, pyragai, konditerijos gaminiai, sausainiai ir kiti kepiniai VOKIETIJA Meißner Fummel (SGN) ŠVEDIJA Skånsk spettkaka (SGN) --------------------------------------------------
Oficialusis leidinys L 320 , 05/12/2001 p. 0009 - 0010



Komisijos reglamentas (EB) Nr. 2372/2001 2001 m. gruodžio 4 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Prancūzija Komisijai pateikė paraišką dėl Pélardon pavadinimo užregistravimo saugoma kilmės vietos nuoroda. (2) Pagal minėto reglamento 6 straipsnio 1 dalį buvo nustatyta, kad minėta paraiška atitinka visus to reglamento reikalavimus, visų pirma dėl to, kad joje pateikta visa pagal minėto reglamento 4 straipsnį reikalaujama informacija. (3) Šį pavadinimą išspausdinus Europos Bendrijų oficialiajame leidinyje [3], Komisija negavo nė vieno pagal to reglamento 7 straipsnį pateikto protesto dėl šio reglamento priede nurodyto pavadinimo. (4) Todėl šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą kilmės vietos nuorodą. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2036/2001 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma kilmės vietos nuoroda (SKVN). 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. gruodžio 4 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 81, 2001 3 13, p. 5. [4] OL L 327, 1996 12 18, p. 11. [5] OL L 275, 2001 10 18, p. 9. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Sūris PRANCŪZIJA Pélardon (SKVN) --------------------------------------------------
Oficialusis leidinys L 273 , 16/10/2001 p. 0017 - 0017



Komisijos reglamentas (EB) Nr. 2022/2001 2001 m. spalio 15 d. iš dalies keičiantis Reglamentą (EB) Nr. 1623/2000, nustatantį išsamias Tarybos reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 33 straipsnį, kadangi: (1) 2000 m. liepos 25 d. Komisijos reglamento (EB) Nr. 1623/2000, nustatančio išsamias Tarybos reglamento (EB) Nr.1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais [3], su paskutiniais pakeitimais, padarytais Reglamentu (EB) Nr. 1660/2001 [4], 63 straipsnis numato įdiegti pagalbos schemą geriamajam alkoholiui iš vyno distiliuoti. Ta schema pirmą kartą buvo įdiegta 2000–2001 vyno metais. Atsižvelgiant į patirtį, įgytą per pirmuosius taikymo metus, yra reikalingi pakeitimai. Visų pirma, siekiant per metus užtikrinti proceso stabilumą, turėtų būti distiliuojama keliomis atskiromis serijomis. (2) Šiame reglamente numatytos priemonės atitinka Vyno vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1623/2000 63 straipsnio 1 dalis papildoma tokia pastraipa: "2001–2002 vyno metais distiliuojama laikotarpiu nuo spalio 16 d. iki lapkričio 15 d. Didžiausias kiekis, kuriam distiliuoti gali būti sudarytos 65 straipsnyje minimos sutartys arba deklaracijos, yra 7 milijonai hl. Vėliau Komisija per vieną arba kelis kartus, kurių trukmė nustatoma Reglamento (EB) Nr. 1493/1999 75 straipsnyje nustatyta tvarka, pateikia papildomą kiekį." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. spalio 15 d. Komisijos vardu Franz Fischler Komisijos narys [1] OL L 179, 1999 7 14, p. 1. [2] OL L 328, 2000 12 23, p. 2. [3] OL L 194, 2000 7 31, p. 45. [4] OL L 221, 2001 8 17, p. 8. --------------------------------------------------
Oficialusis leidinys L 039 , 09/02/2002 p. 0012 - 0013



Komisijos reglamentas (EB) Nr. 245/2002 2002 m. vasario 8 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2000 [2], ypač į jo 6 straipsnio 3 ir 4 dalis, kadangi: (1) Pagal Reglamento (EEB) Nr. 2081/92 5 straipsnį Ispanija Komisijai padavė paraišką dėl "Khaki Ribera del Xúquer" pavadinimo užregistravimo kilmės vietos nuoroda, o Italija Komisijai padavė dvi paraiškas dėl "Asparago bianco di Cimadolmo" ir "Ciliegia di Marostica" pavadinimų užregistravimo geografinėmis nuorodomis. (2) Pagal minėto reglamento 6 straipsnio 1 dalį buvo nustatyta, kad šios paraiškos atitinka visus nustatytus reikalavimus, visų pirma, jose pateikta visa minėto reglamento 4 straipsnyje numatyta informacija. (3) To reglamento priede nurodytus pavadinimus paskelbus Europos Bendrijų oficialiajame leidinyje [3], Komisija negavo nė vieno pagal to reglamento 7 straipsnį pareikšto protesto. (4) Dėl to šiuos pavadinimus reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomas kilmės vietos nuorodas arba saugomas geografines nuorodas. (5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2601/01 [5], priedą, PRIĖMĖ ŠĮ REGLAMENTĄ: 1 straipsnis Šio dokumento priede išvardyti pavadinimai įtraukiami į Reglamento (EB) Nr. 2400/96 priedą ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" įrašomi kaip saugomos kilmės vietos nuorodos (SKVN) ir saugomos geografinės nuorodos (SGN). 2 straipsnis Šis reglamentas įsigalioja 20 dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. vasario 8 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 324, 2000 12 21, p. 26. [3] OL C 113, 2001 4 18, p. 7 (Khaki Ribera de Xúquer).OL C 125, 2001 4 26, p. 2 (Asparago bianco di Cimadolmo).OL C 113, 2001 4 18, p. 5 (Ciliegia di Marostica). [4] OL L 327, 1996 12 18, p. 11. [5] OL L 345, 2001 12 29, p. 47. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai ir daržovës ISPANIJA Khaki Ribera del Xúquer (SKVN) ITALIJA Asparago bianco di Cimadolmo (SGN) Ciliegia di Marostica (SGN) --------------------------------------------------
Oficialusis leidinys L 201 , 08/08/2003 p. 0008 - 0008



Komisijos reglamentas (EB) Nr. 1409/2003 2003 m. rugpjūčio 7 d. leidžiantis nukrypti nuo Reglamento (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais Reglamentu (EB) Nr. 1256/97 [2], ypač į jo 6 straipsnio 2 dalį, kadangi: (1) Komisijos reglamento (EEB) Nr. 1915/83 [3] 3 straipsnis numato, kad ryšių palaikymo įstaiga ne vėliau kaip per devynis mėnesius nuo ataskaitinių metų, su kuriais jos susijusios, pabaigos Komisijai pateikia visas ūkių ataskaitas. (2) Komisijos reglamentas (EB) Nr. 1251/2002 [4], nukrypdamas nuo Reglamento (EEB) Nr. 1915/83 3 straipsnio pirmosios ir antrosios pastraipos, nustatė 22 mėnesių laikotarpį, per kurį turėjo būti pateikiamos ūkių ataskaitos už 2000 ir 2001 ataskaitinius metus. (3) Toks laikotarpio pratęsimas, inter alia, paaiškinamas tuo, kad buvo iš dalies pakeista ūkių ataskaitų forma. (4) Tam, kad ryšių palaikymo įstaigoms būtų suteikiama daugiau laiko prisitaikyti prie naujų ūkių ataskaitų, tikslinga pratęsti laikotarpį, per kurį Komisijai turi būti pateikiamos ūkių ataskaitos už 2002 ataskaitinius metus. (5) Šiame reglamente numatytos priemonės atitinka Bendrijos privačių ūkių apskaitos duomenų tinklo komiteto nuomonę, PRIĖMĖ ŠĮ REGLAMENTĄ: 1 straipsnis Nukrypstant nuo Reglamento (EEB) Nr. 1915/83 3 straipsnio pirmosios ir antrosios pastraipos, ūkių ataskaitos už 2002 ataskaitinius metus turi būti pateikiamos per 15 mėnesių. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. rugpjūčio 7 d. Komisijos vardu Franz Fischler Komisijos narys [1] OL 109, 1965 6 23, p. 1859/65. [2] OL L 122, 2003 5 16, p. 1. [3] OL L 190, 1983 7 14, p. 25. [4] OL L 183, 2002 7 12, p. 9. --------------------------------------------------
Oficialusis leidinys L 318 , 03/12/2003 p. 0009 - 0010



Komisijos reglamentas (EB) Nr. 2119/2003 2003 gruodžio 2 d. iš dalies keičiantis Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 [1] su paskutiniais pakeitimais, padarytais Reglamentu (EB) Nr. 1799/2003 [2], ypač į jo 11 straipsnio b dalį, kadangi: (1) Reglamento (EB) Nr. 1210/2003 III priede pateikiamas sąrašas fizinių ir juridinių asmenų, viešųjų įstaigų, korporacijų, agentūrų ir buvusios Irako Vyriausybės organizacijų, kurioms pagal minėtą reglamentą taikomas lėšų ir ekonominių išteklių įšaldymas. (2) 2003 m. lapkričio 21 d. JTO Saugumo Tarybos rezoliucija 661(1990) įsteigtas Sankcijų komitetas nusprendė pakeisti sąrašą fizinių ir juridinių asmenų, viešųjų įstaigų, korporacijų, agentūrų ir buvusios Irako Vyriausybės organizacijų, kurioms turėtų būti taikomas lėšų ir ekonominių išteklių įšaldymas. Todėl III priedas turėtų būti atitinkamai pakeistas. (3) Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant, PRIĖMĖ ŠĮ REGLAMENTĄ: 1 straipsnis Šiuo reglamentu Reglamento (EB) Nr. 1210/2003 III priedas pakeičiamas šio reglamento priedu. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 2 d. Komisijos vardu Komisijos narys Christopher Patten [1] OL L 169, 2003 7 8, p. 6. [2] OL L 264, 2003 10 15, p. 12. -------------------------------------------------- PRIEDAS " III PRIEDAS Fizinių ir juridinių asmenų, viešųjų įstaigų, korporacijų, agentūrų ir buvusios Irako Vyriausybės organizacijų, nurodytų 4 straipsnyje, sąrašas 1. Irako centrinis bankas (Central Bank of Iraq), Rashid Street, Bagdad, Iraq. Kita informacija: buvęs valdytojas dr. Issam El Moulla HWEISH; biurai Mosuloje ir Basroje. 2. Irako perdraudimo kompanija (Iraq Re-isurance Company), Al Khalani Square, Baghdad, Iraq. 3. Rašido bankas (Rasheed Bank) (alias: a) Al-Rashid Bank, b) Al Rashid Bank, c) Al-Rasheed Bank); PO Box 7177, Haifa Street, Baghdad, Iraq, arba Al Masarif Street, Baghdad, Iraq. 4. Rafidano bankas (Rafidain Bank) (alias: Al-Rafidain Bank), Rashid Street, Baghdad, Iraq. Kita informacija: biurai Irake, Jungtinėje Karalystėje, Jordane, Jungtiniuose Arabų Emiratuose, Jemene, Sudane ir Egipte. 5. Irako oro linijų kompanija (Iraqi Airways Company) (alias: a) Iraq Airways Company, b) Iraqi Airways, c) Iraq Airways, d) IAC, e) I.A.C.). " --------------------------------------------------